Lionel Messi taituroi neljä maalia - uusi hankinta debytoi ja alusti kaksi osumaa | LaLiiga
Lionel Messi oli huippuvireessä, kun Barcelona kaatoi Eibarin 5−0. Argentiinalaistähti teki hattutempun jo ensimmäisellä puoliajalla. Messi viimeisteli vielä neljännen maalin toisella jaksolla.
Toinen ottelun hahmoista oli katalonialaisten uusi hankinta Martin Braithwaite, joka tuli kentälle 70 minuutin jälkeen. Tanskalainen syötti Messin loisteliaan neljännen osuman, minkä jälkeen Arthur iski Barcelonan viidennen maalin Braithwaiten laukauksesta tulleesta irtopallosta.
Maalintekijätilaston ykkönen Messi nosti maalimääränsä tämän kauden La Ligassa jo 18 osumaan. Barcelona nousi samalla ainakin hetkellisesti sarjakärkeen ohi Real Madridin.
Ottelua ennen Barcelonan kannattajat protestoivat äänekkäästi seuran johtoa vastaan.